আরভিং থালবার্গ
আরভিং গ্রান্ট থালবার্গ (ইংরেজি: Irving Grant Thalberg; ৩০শে মে ১৮৯৯ - ১৪ই সেপ্টেম্বর ১৯৩৬) ছিলেন একজন মার্কিন চলচ্চিত্র প্রযোজক। তিনি চলচ্চিত্র যুগের শুরুর বছরগুলোতে চলচ্চিত্র প্রযোজনা শুরু করেন। তার পাণ্ডুলিপি ও অভিনয়শিল্পী নির্বাচন, ব্যবস্থাপনা কর্মী সংগ্রহ, ও চলচ্চিত্র থেকে মুনাফা অর্জনের জন্য তাকে "দ্য বয় ওয়ান্ডার" বলে ডাকা হতো। তার প্রযোজিত উল্লেখযোগ্য ব্যবসাসফল চলচ্চিত্র হল গ্র্যান্ড হোটেল, চায়না সিজ, ক্যামিল, মিউটিনি অন দ্য বাউন্টি ও দ্য গুড আর্থ।